Source: http://valaskabela.sk/?stranka=vzn&vzncislo=07&vznrok=2008
Timestamp: 2017-09-19 17:00:00+00:00
Document Index: 1190680

Matched Legal Cases: ['§ 6', '§ 30', '§ 31', '§ 32', '§ 33', '§ 34', '§ 35', '§ 36', '§ 11']

VZN číslo 07/2008
o podmienkach určovania a vyberania dane za užívanie
verejného priestranstva na území obce Valaská Belá
Obec Valaská Belá v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 30, § 31, § 32, § 33, § 34, § 35 a § 36 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady vydáva
Obecné zastupiteľstvo vo Valaskej Belej podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov zavádza s účinnosťou od 1. januára 2009 daň za užívanie verejného priestranstva.
2.Verejným priestranstvom na účely tohto všeobecne záväzného nariadenia sú všetky verejnosti prístupné pozemky vo vlastníctve obce, okrem tých, ktoré sú vo vlastníctve fyzických a právnických osôb, alebo ku ktorým majú tieto osoby právo hospodárenia, a to:
a/ všetky parkoviská, miestne komunikácie, chodníky, námestie, ostatné plochy a manipulačné priestranstvá,
b/ všetky trávnaté plochy, parky, sadovnícke úpravy a zalesnené plochy,
c/ všetky nádvoria, športoviská, účelové a oddychové plochy mimo ohradených súkromných pozemkov.
3. Osobitným užívaním verejného priestranstva sa rozumie najmä:
b/ umiestnenie stavebného, predajného zariadenia,
c/ umiestnenie zariadenia cirkusu, lunaparku a iných atrakcií,
e/ trvalé parkovanie vozidla mimo stráženého parkoviska.
Základná sadzba poplatku je:
0,03 € za každý aj začatý m2 a deň pre fyzické osoby,
0,66 € za každý aj začatý m2 a deň pre právnické osoby a fyz. osoby podnikateľov,
0,17 € za každý aj začatý m2 a deň pri užívaní verejného priestranstva nad 100 m2.
1. Daňová povinnosť vzniká začatím užívania verejného priestranstva až do dňa, kedy poplatník oznámil písomne obecnému úradu, že užívanie verejného priestranstva skončilo a priestranstvo bolo uvedené do pôvodného stavu.
2. Daňovník je povinný oznámiť užívanie verejného priestranstva obci najneskôr v deň vzniku daňovej povinnosti.
Vyrubenie a splatnosť dane
2. Spoplatnenie dlhodobého užívania verejného priestranstva, ktorým sa rozumie užívanie dlhšie ako 30 kalendárnych dní, je možné dohodnúť písomnou dohodou, vrátane platobných podmienok.
Od dane je oslobodené užívanie:
a/ verejného priestranstva spočívajúceho vo vyhradení trvalého parkovacieho miesta invalidným osobám,
b/ za akciu, ktorej celý výťažok je určený na charitatívne účely,
c/ užívanie verejného priestranstva v osobitných prípadoch na základe povolenia Obecného úradu vo Valaskej Belej a to počas výstavby a pri odstraňovaní porúch zariadení a inžinierskych sietí,
d/ ak právnická alebo fyzická osoba odstráni skládku do 48 hodín od jej založenia a verejné priestranstvo uvedie do pôvodného stavu,
e/ za umiestnenie odpadu sa poplatok neplatí za dni, v ktorých obecný úrad vyhlási organizovaný zvoz drobného odpadu, resp. iného odpadu.
1.Obecné zastupiteľstvo Obce Valaská Belá toto všeobecne záväzné nariadenie o dani za užívanie verejného priestranstva schválilo uznesením č. 28/2008 dňa 11. 12. 2008.
2. Všeobecne záväzné nariadenie nadobúda účinnosť dňom 1. januára 2009.
3. Týmto všeobecne záväzným nariadením sa ruší VZN obce Valaská Belá č.5/2004 o podmienkach určovania a vyberania dane za užívanie verejného priestranstva na území obce Valaská Belá a doplnok VZN č. 3/2007 o podmienkach určovania a vyberania dane za užívanie verejného priestranstva na území obce Valaská Belá.
Vo Valaskej Belej 21. 11. 2008
Vyvesené dňa: 26 novembra 2008
Zvesené dňa : 11.decembra 2008